หุ้นดาวโจนส์ปิดร่วง-น้ำมันลด
ตลาดหุ้นสหรัฐแกว่งตัวกระจัดกระจายท่ามกลางความวิตกกังวลเกี่ยวกับเศรษฐกิจชะลอตัว ด้าน น้ำมันปิดที่ 82.26ดอลลาร์
20 ส.ค. 2554

ตลาดหุ้นสหรัฐแกว่งตัวกระจัดกระจายท่ามกลางความวิตกกังวลเกี่ยวกับเศรษฐกิจชะลอตัว ด้าน น้ำมันปิดที่ 82.26ดอลลาร์
ภาพรวมดัชนีวันนี้กลับมารักษาระดับได้ดีขึ้นหลังจากที่เมื่อวันพฤหัสบดีถูกเทขายอย่างหนัก จากความวิตกกังวลว่าจะเกิดการชะลอตัวของเศรษฐกิจโลกหลังวิกฤติการเงินในสหรัฐและยุโรป ซึ่งยิ่งตอกย้ำมากขึ้นหลังจากเจพี มอร์แกน เป็นสถาบันการเงินล่าสุดที่ออกมาลดการคาดการณ์การขยายตัวทางเศรษฐกิจสหรัฐช่วงไตรมาส 4 ว่าจะขยายตัวเพียง 1.0% จากที่คาดการณ์ไว้ 2.5% ทำให้ล่าสุด ดัชนีหุ้นดาวโจนส์อยู่ที่ระดับ 10,817.70 จุด ลดลง 172.93 จุด หรือ 1.57% แนสแดคอยู่ที่ระดับ 2,341.84 จุด ลดลง 38.59 จุด หรือ 1.62% และเอสแอนด์พีอยู่ที่ระดับ 1,123.53 จุด ลดลง 17.12 หรือ 1.50% จุด ด้านตลาดหุ้นสำคัญของยุโรป เอฟที-100 ของอังกฤษปิดที่ระดับ 5,040.76 จุด ลดลง 51.47 จุด แด็กซ์ของเยอรมนีปิดที่ 5,480 จุด ลดลง 122.80 จุด และซีเอซี-40 ของฝรั่งเศสปิดที่ระดับ 3,016.99 จุด ลดลง 59.05 จุด
ทางด้านสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 12 เซนต์ ปิดที่ 82.26 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนตุลาคม เพิ่มขึ้น 1.63 ดอลลาร์ ปิดที่ 108.62 ดอลลาร์ต่อบาร์เรล โดยนักลงมองว่าเศรษฐกิจโลกที่เติบโตเฉื่อยชาจะส่งผลกระทบต่ออุปสงค์ทางพลังงาน